CELEX: 32012D0099
Language: et
Date: 2012-02-17 00:00:00
Title: 2012/99/EL: Komisjoni rakendusotsus, 17. veebruar 2012 , Euroopa Parlamendi ja nõukogu määruse (EL) nr 510/2011 kohase uute väikeste tarbesõidukite ülemäärase CO 2 -heite maksu kogumise üksikasjaliku korra kohta  EMPs kohaldatav tekst

18.2.2012   
            
            
               ET
            
            
               Euroopa Liidu Teataja
            
            
               L 47/69
            
         KOMISJONI RAKENDUSOTSUS,
   17. veebruar 2012,
   Euroopa Parlamendi ja nõukogu määruse (EL) nr 510/2011 kohase uute väikeste tarbesõidukite ülemäärase CO2-heite maksu kogumise üksikasjaliku korra kohta
   (EMPs kohaldatav tekst)
   (2012/99/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 11. mai 2011. aasta määrust (EL) nr 510/2011, millega kehtestatakse uute väikeste tarbesõidukite heitenormid, lähtudes väikesõidukite CO2-heite vähendamist käsitlevast liidu terviklikust lähenemisviisist, (1) eriti selle artikli 9 lõiget 3,
   ning arvestades järgmist:
   
               (1)
            
            
               Kui komisjon on määruse (EL) nr 510/2011 artikli 8 lõike 6 kohaselt kinnitanud ja kõnealuse määruse artikli 10 lõike 2 kohaselt avaldanud teabe selle kohta, et tootja ei järgi määruse (EL) nr 510/2011 artikli 4 nõudeid, kehtestab komisjon kõnealuse määruse artikli 9 lõike 1 kohaselt kõnealuse tootja suhtes või heiteühenduse puhul heiteühenduse juhataja suhtes ülemäärase heite maksu.
            
         
               (2)
            
            
               On vaja kehtestada kõnealuse ülemäärase heite maksu kogumise üksikasjalik kord.
            
         
               (3)
            
            
               Määruse (EL) nr 510/2011 artikli 9 lõike 4 kohaselt kajastatakse ülemäärase heite maksu summad Euroopa Liidu üldeelarves tuludena ning kantakse üldeelarve 7. jaotisse. Seepärast on asjakohane kohaldada kogumismeetodina saadaolevate summade sissenõudmise eeskirju, mis on sätestatud nõukogu 25. juuni 2002. aasta määruses (EÜ, Euratom) nr 1605/2002 (mis käsitleb Euroopa ühenduste üldeelarve suhtes kohaldatavat finantsmäärust) (2) ja komisjoni 23. detsembri 2002. aasta määruses (EÜ, Euratom) nr 2342/2002 (millega kehtestatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 üksikasjalikud rakenduseeskirjad) (3).
            
         
               (4)
            
            
               Määruse (EÜ, Euratom) nr 1605/2002 artikli 71 kohase saadaoleva summa kindlaksmääramisel tuleks arvesse võtta, et kooskõlas määruse (EL) nr 510/2011 artikli 8 lõikega 4 teavitab komisjon tootjat oma esialgsetest arvutustest, mis hõlmavad CO2 eriheite keskmist taset eelneval kalendriaastal, eriheite sihttaset ning erinevust tootja eelneva kalendriaasta CO2 eriheite keskmise taseme ja kõnealuse aasta eriheite sihttaseme vahel, ning kõnealuse määruse artikli 8 lõike 5 kohaselt tuleb tootjale anda võimalus kontrollida asjaomaseid arvutusi ja teavitada komisjoni mis tahes vigadest kolme kuu jooksul alates esialgsete arvutuste saamisest.
            
         
               (5)
            
            
               Arvestades komisjoni ja tootja vahelist arvamusevahetust, mis eelneb tootja andmete kinnitamisele kooskõlas määruse (EL) nr 510/2011 artikli 8 lõikega 6 ja artikliga 10, ning tootja võimalust vaidlustada andmete arvutamine, tuleks järeldada, et andmete kinnitamisega on komisjon näidanud, et võlg on olemas ja et saadaolev summa on kindel määruse (EÜ, Euratom) nr 1605/2002 artikli 71 tähenduses.
            
         
               (6)
            
            
               Ülemäärase heite maks arvutatakse kooskõlas määruse (EL) nr 510/2011 artikli 9 lõikes 2 sätestatud valemitega ning avaldatakse vastavalt kõnealuse määruse artiklile 10. Saadaolevat summat tuleks seega käsitada kindlasummalise summana, mis kuulub maksmisele määruse (EÜ, Euratom) nr 1605/2002 artikli 71 tähenduses.
            
         
               (7)
            
            
               Käesoleva otsusega ettenähtud meetmed on kooskõlas kliimamuutuste komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Komisjon nõuab määruse (EL) nr 510/2011 artikli 9 kohaselt arvutatud ülemäärase heite maksu sisse, andes sissenõudekorralduse ja saates asjaomasele tootjale võlateate kooskõlas määruse (EÜ, Euratom) nr 1605/2002 artiklitega 71–74 ning määruse (EÜ, Euratom) nr 2342/2002 artiklitega 78–89.
   Artikkel 2
   Käesolev otsus jõustub kahekümnendal päeval pärast selle avaldamist Euroopa Liidu Teatajas.
   
      Brüssel, 17. veebruar 2012
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 145, 31.5.2011, lk 1.
   
      (2)  EÜT L 248, 16.9.2002, lk 1.
   
      (3)  EÜT L 357, 31.12.2002, lk 1.